Strandstedet Langesund skal ha oppstått i senmiddelalderen, sannsynligvis på 1500-tallet, grunnet trelasthandelen med utenlandske kjøpmenn. På 1600-tallet var imidlertid Langesunds betydning som handelssted liten, og det er tvilsomt å omtale Langesund som ladested før 1660. Langesund blir ansett å være ladested i 1683. Langesund kirke ble oppført i 1753, men det drøyde helt til 22. juli 1755 før den ble innviet av biskop Niels Dorph.